Ingebrigt Sørfonn

Ingebrigt Salmund Sørfonn (født 27. mai 1950 i Fitjar) er en norsk politiker (KrF). Han satt på Stortinget fra Hordaland fra 1997 til 2009. Han var vararepresentant fra 1983. Sørfonn var ordfører i Fitjar i periodene 1979–1981 og 1986–1987. Han var varaordfører 1982–1985.

Sørfonn er utdannet bedriftsøkonom, Bedriftsøkonomisk Institutt 1972, diplomøkonom, Handelshøyskolen BI 1992 og Master of Management, Handelshøyskolen BI 1997.

Sørfonn var bankassistent Kvinnherad Sparebank 1968-1969, bokholder Hardanger Sunhordlandske DS 1971-1972, avdelingsleder Stord sosialkontor 1973-1976, avdelingsleder Fitjar trygdekontor 1977-1978, økonomisk sekretær rådmannen i Stord 1979-1982, kontorsjef Sunnhordland kraftlag AS 1982-1985, administrasjonssjef Sunnhordland kraftlag AS 1985-1990, informasjonssjef Sunnhordland kraftlag AS 1992-1994 og personalsjef Sunnhordland kraftlag AS 1994-1996.

I perioden 2005-2009 var Sørfonn leder av Israels venner. Per i dag(d. mai 2011) arbeider Sørfonn som økonomileder i Indremisjonsforbundet, den samme organisasjon han var styreformann i fra 1995 til 2003.

 Stortingskomitéer 
 2005–2009 medlem av Næringskomitéen.
 2001–2005 andre nestleder av Finanskomitéen.
 2001–2005 medlem av Den utvidede utenrikskomitéen.
 1997–2001 medlem av Finanskomitéen.

 Referanser 

 Eksterne lenker 



Kategori:Stortingsrepresentanter fra KrF
Kategori:Stortingsrepresentanter for Hordaland
Kategori:Stortingsrepresentanter 2005–2009
Kategori:Stortingsrepresentanter 2001–2005
Kategori:Stortingsrepresentanter 1997–2001
Kategori:Ordførere i Fitjar
Kategori:KrF-ordførere i Hordaland
Kategori:Personer fra Fitjar kommune